CELEX: 32013R0953
Language: hr
Date: 2013-09-26 00:00:00
Title: Uredba Vijeća (EU) br. 953/2013 od 26. rujna 2013. o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

5.10.2013   
            
            
               HR
            
            
               Službeni list Europske unije
            
            
               L 263/4
            
         UREDBA VIJEĆA (EU) br. 953/2013
   od 26. rujna 2013.
   o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 31.,
   uzimajući u obzir prijedlog Europske komisije,
   budući da:
   
               (1)
            
            
               HS tarifni podbroj 852851 u Prilogu I. Uredbi Vijeća (EEZ) br. 2658/87 (1) obuhvaća monitore, osim monitora s katodnom cijevi, koji se samo ili uglavnom rabe u sustavima za automatsku obradu podataka iz tarifnog broja 8471. Monitori, osim onih koji se samo ili uglavnom rabe u sustavima za automatsku obradu podataka iz tarifnog broja 8471 razvrstani su u HS tarifnom podbroju 852859.
            
         
               (2)
            
            
               U skladu s ustaljenom sudskom praksom Suda Europske unije (2), razvrstavanje monitora, bilo u okviru HS podbroja 852851 ili 852859, mora se temeljiti na cjelovitoj ocjeni objektivnih značajki i svojstava svakog pojedinačnog monitora.
            
         
               (3)
            
            
               Zbog konvergencije digitalnih tehnologija, postalo je vrlo teško samo na osnovi tehničkih značajki odrediti rabi li se neki monitor samo ili uglavnom u sustavima za automatsku obradu podataka iz tarifnog broja 8471 ili ne. Posebno je postalo tehnički nemoguće osigurati ispravno i jedinstveno razvrstavanje ravnih pokaznika koji mogu prikazivati, s prihvatljivom razinom funkcionalnosti, signale koji potječu i iz sustava za automatsku obradu podataka i iz drugih izvora.
            
         
               (4)
            
            
               Kako bi se osigurao racionalni razvoj proizvodnje i povećana potrošnja diljem područja Unije te kako bi se promicala trgovinska razmjena između država članica i trećih zemalja, u interesu je i potrošača iz Unije i industrije Unije da se za gore navedene monitore omogući oslobađanje od carine.
            
         
               (5)
            
            
               Prilog I. Uredbi (EEZ) br. 2658/87 stoga bi trebalo na odgovarajući način izmijeniti,
            
         DONIJELO JE OVU UREDBU:
   Članak 1.
   1.   Prilog I. Uredbi (EEZ) br. 2658/87 mijenja se u skladu s Prilogom ovoj Uredbi.
   2.   Izmjene podbrojeva KN predviđene u ovoj Uredbi primjenjuju se kao podbrojevi TARIC do 31. prosinca 2013.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. rujna 2013.
      
         
            Za Vijeće
         
         
            Predsjednik
         
         E. GUSTAS
      
   
   
      (1)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
   
      (2)  Presuda Suda od 19. veljače 2009. u predmetu C-376/07, Staatssecretaris van Financiën protiv Kamino International Logistics BV. ([2009] ECR I-1167).
   
      PRILOG
      U dijelu drugom, odjeljku XVI., poglavlju 85. Priloga I. Uredbi (EEZ) br. 2658/87 reci za oznake KN 8528 59, 8528 59 10, 8528 59 40 i 8528 59 80 zamjenjuju se sljedećim:
      
         
                     „8528 59
                  
                  
                     – – Ostalo:
                  
                  
                      
                  
                  
                      
                  
               
                      
                  
                  
                     – – – Ravni pokaznici koji mogu prikazivati signale strojeva za automatsku obradu podataka s prihvatljivom razinom funkcionalnosti:
                  
                  
                      
                  
                  
                      
                  
               
                     8528 59 20 (1)
                     
                  
                  
                     – – – – Monokromatski
                  
                  
                     14 (5)
                     
                  
                  
                     p/st
                  
               
                      
                  
                  
                     – – – – Boja:
                  
                  
                      
                  
                  
                      
                  
               
                     8528 59 31 (2)
                     
                  
                  
                     – – – – – Sa zaslonom u tehnologiji tekućeg kristala (LCD)
                  
                  
                     14 (5)
                     
                  
                  
                     p/st
                  
               
                     8528 59 39 (3)
                     
                  
                  
                     – – – – – Ostalo
                  
                  
                     14 (5)
                     
                  
                  
                     p/st
                  
               
                     8528 59 70 (4)
                     
                  
                  
                     – – – Ostalo
                  
                  
                     14
                  
                  
                     p/st.
                  
               
      
         (1)  Oznaka TARIC 8528591020
      
         (2)  Oznaka TARIC 8528594091
      
         (3)  Oznaka TARIC 8528598091
      
         (4)  Oznake TARIC 8528591090, 8528594099 i 8528598099
      
         (5)  Autonomna stopa carine: slobodno.”